Vankrites polnud ka ainult toit: pidi olema varuks relvi ja võib-olla ka tööriistu (kuigi töölised liikusid nagunii sõjaväe  taga). Rüütlite odad purunesid kergesti, samuti piigimeeste piigid, nooli oli hea varuks omada, ka kilbid purunesid kergesti, koguni ühe lahinguga (sellele viitavad nt. viikingite saagad, kus kirjeldatakse tihti, kuidas kilp puruneb211, ning arvan, et nad ka hiljem palju kauem vastu ei pidanud, sest kilp pidi olema kerge, et seda efektiivselt kasutada, kuigi mõnevõrra paksemaks nad ilmselt muutusid, nt. suured jalameeste kilbid ammu- ja vibunoolte vastu). Mustal Printsil oli Inglismaalt tulles kaasas toitu ja juveele, rõngassärke, kiivreid, odasid, kilpe, vibusid, nooli jms212.